ফিনল্যান্ডে অনূর্ধ্ব-২০ বিশ্ব চ্যাম্পিয়নশিপের ট্র্যাক অ্যান্ড ফিল্ডে সোনা জিতে তাক লাগিয়ে দেন অ্যাথলিট হিমা দাস৷ মাত্র ১৮ বছর বয়সেই দেশের হয়ে সোনা জেতেন অসমের এই অ্যাথলিট৷ ৪০০ মিটার ট্র্যাক অ্যান্ড ফিল্ডে হিমা সময় নিয়েছেন ৫১.৪৬ সেকেন্ড৷ অনূর্ধ্ব-২০ বিশ্বচ্যাম্পিয়নশিপের আসরের ট্র্যাক অ্যান্ড ফিল্ডে এটাই প্রথম সোনা ভারতের৷ এর আগে অ্যাথলিটদের এই আসরে জ্যাভলিন থ্রো বিভাগে সোনা জিতেছিলেন নীরাজ চোপড়া, ডিসকাস থ্রোতে ব্রোঞ্জ জিতেছিলেন সীমা পুনিয়া ও নভোজিৎ কউর৷ কিন্তু ট্র্যাক অ্যান্ড ফিল্ডে সোনা আসেনি৷ ট্র্যাকে সোনার-স্বপ্নপূরণ করলেন ১৮ বছরের উঠতি অ্যাথলিট হিমা৷